ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 111.13 కోట్లకు పైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 12.73 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,11,13,97,185
|
|
అందుబాటులోని నిల్వలు
|
|
12,73,62,006
111.13 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 12.73 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
ఆరోగ్య, కుటుంబ సంక్షేమ మంత్రిత్వ శాఖ
ముఖ్యమైన మైలురాయిని దాటిన నేషనల్ టెలి మెంటల్ హెల్త్ ప్రోగ్రామ్ ఆఫ్ ఇండియా: అక్టోబర్ 2022లో ప్రారంభమైన టెలి మనస్ హెల్ప్లైన్కు 100,000 పైగా కాల్స్
దేశవ్యాప్తంగా అందరికీ నాణ్యమైన మానసిక ఆరోగ్య సంరక్షణ అందించడానికి కట్టుబడి ఉన్న ప్రభుత్వం
27 రాష్ట్రాలు మరియు కేంద్రపాలిత ప్రాంతాల్లో 38కి పైగా ఫంక్షనల్ టెలి మనస్ సెల్లు..20కి పైగా భాషల్లో మానసిక ఆరోగ్య సేవలు అందిస్తున్నాయి. వీటిలో 1600 మందికి పైగా శిక్షణ పొందిన కౌన్సెలర్లు ఫస్ట్ లైన్ సేవలను నడుపుతున్నారు
దేశవ్యాప్తంగా అందరికీ నాణ్యమైన మానసిక ఆరోగ్య సంరక్షణ అందించాలన్న ప్రభుత్వ సంకల్పం నెరవేరుతోంది. కేంద్ర ఆరోగ్య మరియు కుటుంబ సంక్షేమ మంత్రిత్వ శాఖకు చెందిన టెలి మెంటల్ హెల్త్ అసిస్టెన్స్ అండ్ నెట్వర్కింగ్ అక్రాస్ స్టేట్స్  హెల్ప్లైన్ ప్రారంభించిన అక్టోబర్ 2022 నాటినుండి 100,000 కాల్స్ను అందుకోవడం ద్వారా మైలురాయిని చేరుకుంది.
కేంద్ర ఆరోగ్య మంత్రి డాక్టర్ మన్సుఖ్ మాండవియా చేసిన ట్వీట్లో ఈ ఘనత సాధించిన దేశవాసులను అభినందించారు.
నేషనల్ టెలీ మెంటల్ హెల్త్ ప్రోగ్రామ్ ఆఫ్ ఇండియా 10 అక్టోబర్ 2022న ప్రపంచ మానసిక ఆరోగ్య దినోత్సవం సందర్భంగా ప్రారంభించబడింది. ప్రస్తుత మానసిక ఆరోగ్య సంరక్షణ సేవలకు ప్రోత్సాహాన్ని అందించిన డిజిటల్ మెంటల్ హెల్త్ ఎకోసిస్టమ్ను రూపొందించడం ఈ సేవ లక్ష్యంగా పెట్టుకుంది. దేశంలోని మారుమూల ప్రాంతంలో కూడా మానసిక ఆరోగ్య సంరక్షణ సేవలను 24X7 అందించాలని ధ్యేయంగా పెట్టుకుంది. కొవిడ్ నేపధ్యంలో డిజిటల్ మెంటల్ హెల్త్ నెట్వర్క్ అత్యవసరమయింది. ఈ సేవలు టోల్-ఫ్రీ నంబర్ 14416 / 1800-89-14416 ద్వారా వ్యక్తులందరికీ ఉచితంగా అందుబాటులో ఉంటాయి.
కేంద్ర ఆరోగ్య మరియు కుటుంబ సంక్షేమ మంత్రిత్వ శాఖకు చెందిన ఈ దేశవ్యాప్త సేవ విజయవంతంగా మొదటి 6 నెలల పనితీరును పూర్తి చేసింది. ప్రస్తుతం 27 రాష్ట్రాలు మరియు కేంద్రపాలిత ప్రాంతాల్లో 38కి పైగా ఫంక్షనల్ టెలి మనస్ సెల్లు విస్తరించి మానసిక ఆరోగ్య సేవలు అందిస్తున్నాయి. 20 భాషలు మరియు 1600 మంది శిక్షణ పొందిన కౌన్సెలర్లు మొదటి లైన్ సేవలను అందిస్తున్నారు. టెలిమనస్కు ఇప్పటివరకు వచ్చిన చాలా కాల్లు మానసిక స్థితి, ఒత్తిడి, పరీక్షకు సంబంధించిన ఆందోళన, గృహపరమైన ఆటంకాలు మరియు నిద్ర భంగం వంటి ఇబ్బందులపై వచ్చాయి.
దేశంలో మానసిక ఆరోగ్య సంక్షోభ నివారణకు కేంద్ర ఆరోగ్య & కుటుంబ సంక్షేమ మంత్రిత్వ శాఖ 2022-23 కేంద్ర బడ్జెట్లో ప్రకటించిన టెలి మనస్ కార్యక్రమం ప్రజలు తమ మానసిక ఆరోగ్య సమస్యలకు మద్దతునిచ్చేలా చేయడంలో ఒక వినూత్న కార్యక్రమం.
నేషనల్ టెలి మెంటల్ హెల్త్ ప్రోగ్రామ్ ఆఫ్ ఇండియా సామర్థ్య నిర్మాణ కార్యక్రమాల ద్వారా దేశంలోని మానసిక ఆరోగ్య శ్రామికశక్తిని నిర్మించడంపై దృష్టి సారిస్తోంది, అదే సమయంలో మానసిక ఆరోగ్య సేవలు ప్రతి ఇంటికి మరియు ప్రతి వ్యక్తికి ఉచితంగా అందేలా చూస్తుంది, సమాజంలోని అత్యంత దుర్బలమైన మరియు చేరుకోని వర్గాలను లక్ష్యంగా చేసుకుంది.టెలి మనస్ 6 నెలల్లో 1 లక్ష మార్కును చేరుకోవడంతో భారతదేశం అంతటా పటిష్టమైన డిజిటల్ మెంటల్ హెల్త్ నెట్వర్క్ను నిర్మించాలనే దాని అంతిమ లక్ష్యాన్ని సాధించడంలో ఇది కొత్త మార్గాన్ని సంతరించుకుంది.
రహదారి రవాణా, హైవేల మంత్రిత్వ శాఖ
సెంటర్ ఫర్ అడ్వాన్స్డ్ ట్రాన్స్పోర్టేషన్ టెక్నాలజీ అండ్ సిస్టమ్స్ లో నైపుణ్య అభివృద్ధి కేంద్రం ఏర్పాటుకు న్యూ సౌత్ వేల్స్ విశ్వవిద్యాలయంతో ఒప్పందం కుదుర్చుకున్న ఇండియన్ అకాడమీ ఆఫ్ హైవే ఇంజనీర్స్
నోయిడాలోని సెంటర్ ఫర్ అడ్వాన్స్డ్ ట్రాన్స్పోర్టేషన్ టెక్నాలజీ అండ్ సిస్టమ్స్ లో నైపుణ్య అభివృద్ధి కేంద్రం ఏర్పాటుకు న్యూ సౌత్ వేల్స్ విశ్వవిద్యాలయంతో ఇండియన్ అకాడమీ ఆఫ్ హైవే ఇంజనీర్స్ ఒప్పందం కుదుర్చుకుంది. రోడ్డు రవాణా మరియు రహదారుల మంత్రిత్వ శాఖ ఆధ్వర్యంలో ఇండియన్ అకాడమీ ఆఫ్ హైవే ఇంజనీర్స్ పనిచేస్తోంది.
వర్చువల్ విధానంలో జరిగిన సంతకాల కార్యక్రమంలో కేంద్ర రోడ్డు రవాణా రహదారుల శాఖ మంత్రి శ్రీ నితిన్ గడ్కరీ,కేంద్ర రోడ్డు రవాణా రహదారుల శాఖ సహాయ మంత్రి డాక్టర్ వి.కె. సింగ్,డిజి  సంయుక్త కార్యదర్శి శ్రీఐ.కే. పాండే,ఇండియన్ అకాడమీ ఆఫ్ హైవే ఇంజనీర్స్ డైరెక్టర్ శ్రీ సుమన్ ప్రసాద్ సింగ్, న్యూ సౌత్ వేల్స్ విశ్వవిద్యాలయం వైస్ ఛాన్సలర్ ఇయన్ జాకబ్స్, మంత్రిత్వ శాఖ సీనియర్ అధికారులు పాల్గొన్నారు. ఈ సందర్భంగా శ్రీ గడ్కరీ మాట్లాడుతూ దేశంలో రహదారి భద్రతా పరిస్థితులను మెరుగుపరచడానికి ఈ ప్రాజెక్ట్ సహాయపడుతుందని అన్నారు.
ఇండియన్ అకాడమీ ఆఫ్ హైవే ఇంజనీర్స్ లో సెంటర్ ఫర్ అడ్వాన్స్డ్ ట్రాన్స్పోర్టేషన్ టెక్నాలజీ అండ్ సిస్టమ్స్ నైపుణ్య కేంద్రాన్ని నెలకొల్పడానికి అవసరమైన సామర్థ్యాన్ని పెంపొందించడం, సాంకేతిక బదిలీ మరియు కేంద్ర ఏర్పాటుకు ఈ ఒప్పందం సహకరిస్తుంది. స్మార్ట్ ట్రాన్స్పోర్ట్ సిస్టమ్స్ మరియు మోడలింగ్పై న్యూ సౌత్ వేల్స్ విశ్వవిద్యాలయం ఒక కోర్సును కూడా అందిస్తుంది.
ఈ కింది అంశాలపై దృష్టి సారించి సెంటర్ ఫర్ అడ్వాన్స్డ్ ట్రాన్స్పోర్టేషన్ టెక్నాలజీ అండ్ సిస్టమ్స్ పనిచేస్తోంది.
1.దేశంలో అన్ని జాతీయ రహదారుల వ్యవస్థకు దేశ అవసరాలకు అనుగుణంగా సూక్ష్మ ప్రణాళిక, సాఫ్ట్వేర్ కు న్యూ సౌత్ వేల్స్ విశ్వవిద్యాలయం రూపకల్పన చేస్తుంది
2. భారత దేశ పట్టణ ప్రాంతాల అవసరాలకు అనుగుణంగా సాఫ్ట్వేర్ కు రూపకల్పన చేసి దీనికి సంబంధించిన అధ్యయనాలను న్యూ సౌత్ వేల్స్ విశ్వవిద్యాలయం చేపడుతుంది.
3. స్మార్ట్ ట్రాన్స్పోర్ట్ సిస్టమ్స్ మరియు మోడలింగ్పై న్యూ సౌత్ వేల్స్ విశ్వవిద్యాలయం ఒక సర్టిఫికేషన్ కోర్స్ ను అందిస్తుంది. దీనిలో భారతదేశంలో మూడు, ఆస్ట్రేలియాలో మూడు వర్క్షాప్లను నిర్వహిస్తారు. అయిదు రోజులపాటు సాగే ఈ వర్క్షాప్లో 40 మంది పాల్గొనడానికి వీలు కల్పిస్తారు.
రవాణా రంగంలో భారతదేశం, ఆస్ట్రేలియా దేశాలలో అంకుర సంస్థల ఏర్పాటును ఈ ఒప్పందం ప్రోత్సహిస్తుంది. ఆధునిక రవాణా రంగంలో పరిశోధన అధివృద్ధితో పాటు వినూత్న ఆవిష్కరణలకు ఈ ఒప్పందం దోహదపడుతుంది.
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
సమ్మిళిత అభివృద్ధిపై ఆకమ్ ప్రచారంలో భాగంగా, "పశుధన్ జాగృతి అభియాన్" కింద వ్యవస్థాపకత పథకాలు, ఇంటి వద్దకే పశు సంవర్ధక సేవలపై అవగాహన కోసం ఆకాంక్షిత జిల్లాల్లో 2000 శిబిరాలను నిర్వహించిన కేంద్ర పశు సంవర్ధక & పాడి పరిశ్రమ విభాగం
భారత స్వాతంత్ర్య అమృతోత్సవాల్లో భాగంగా, పకేంద్ర పశు సంవర్ధక & పాడి పరిశ్రమ విభాగం ఏప్రిల్ 24న “పశుధన్ జాగృతి అభియాన్” అనే అవగాహన కార్యక్రమాన్ని నిర్వహించింది. సమ్మిళిత అభివృద్ధిపై ప్రచారంలో భాగంగా ఈ కార్యక్రమాన్ని చేపట్టింది. ఈ విభాగానికి చెందిన వివిధ పథకాలు, కార్యక్రమాలపై సమాచారం; ముఖ్యంగా వ్యవస్థాపకత, టీకాలు, ఇతర లబ్దిదారు ఆధారిత పథకాల గురించి శిబిరాలు నిర్వహించడం ద్వారా వివరించింది. సాధారణ సేవ కేంద్రాల నెట్వర్క్ ద్వారా ఆకాంక్షిత జిల్లాల్లో 2000 గ్రామ స్థాయి శిబిరాలను నిర్వహించింది. ఈ వర్చువల్ సమావేశానికి సీడీడీ అదనపు కార్యదర్శి వర్ష జోషి అధ్యక్షత వహించారు. ఈ కార్యక్రమాలకు హాజరైన వారికి పథకాలు, పశు వైద్య సేవల గురించి పూర్తి సమాచారం అందించారు. సీఎస్సీ ద్వారా పథకాల పోర్టల్లో ఎలా దరఖాస్తు చేయాలో కూడా వివరించారు. దాదాపు ఒక లక్ష మంది రైతులు సాధారణ సేవ కేంద్రాల ద్వారా వర్చువల్ పద్ధతిలో ఈ కార్యక్రమంలో పాల్గొన్నారు.
సీడీడీ అదనపు కార్యదర్శి వర్ష జోషి రైతులతో మాట్లాడారు. పశు పోషణ, పాడి పరిశ్రమపై వివిధ అంశాల గురించి రైతులకు మంచి అవగాహన కల్పించేలా సూచనలు చేశారు. డీఏహెచ్డీకి చెందిన పునరుద్ధరణ పథకాలు కోళ్లు, గొర్రెలు, మేకలు, పందుల పెంపకం, మేత, పశుగ్రాసం రంగాల్లో గ్రామీణ పారిశ్రమల స్థాపనకు, నిరుద్యోగ యువత, పశువుల పెంపకందార్లకు మెరుగైన జీవనోపాధి అవకాశాలను సృష్టించేందుకు సాయపడుతున్నాయి, ఆత్మనిర్భర్ భారత్కు మార్గం సుగమం చేస్తున్నాయని ఆమె చెప్పారు.
పశు సంవర్ధక, పాడి పరిశ్రమలో ఆధునిక పద్ధతులు, మెళకువలను రైతులు బాగా అర్థం చేసుకోవడానికి, తద్వారా వారి జీవనోపాధిని మెరుగుపరచడానికి ఈ కార్యక్రమాన్ని రూపొందించారు. పథకాల ప్రభావం, రైతు విజయాలను ప్రెజెంటేషన్లు, వీడియోల సాయంతో వివరించారు.
ఆర్థిక మంత్రిత్వ శాఖ
2020 ఏప్రిల్ 1వ తేదీ నుండి రూ.26,242 కోట్ల రిఫండ్స్
ప్రత్యక్ష పన్నుల కేంద్రీయ బోర్డు  2020 ఏప్రిల్ 1 నుండి 2020మే 21వ తేదీ వరకు 16,84,298 మంది మదింపుదారులకు రూ.26,242 కోట్ల పన్ను రిఫండ్స్ ను చెల్లించింది.
ఆదాయపు పన్ను రిఫండ్స్ 15,81,906 మదింపుదారులకు రూ. 14,632 కోట్లు, కార్పొరేట్ పన్ను రిఫండ్స్ ఈ కాలంలో 1,02,392 మదింపుదారులకు రూ. 11,610 కోట్లు జారీ చేశారు.
కేంద్ర ఆర్థిక మంత్రి శ్రీమతి నిర్మల సీతారామన్ గత వారం ఆత్మ నిర్భర ప్యాకేజీ ప్రకటన తర్వాత రిఫండ్ ప్రక్రియ వేగవంతం అయి, రిఫండ్స్ జారీ తీవ్ర గతిలో సాగుతోంది.
సిబిడిటి మే 16 తో ముగిసిన మునుపటి వారంలో రూ. 2050.61 కోట్ల మొత్తాన్ని విడుదల చేసింది, అంటే 2020 మే 9 నుండి 16 వరకు 37,531 ఆదాయపు పన్ను మదింపుదారులకు ఉద్దేశించినది ఇది. 2878 కార్పొరేట్ పన్ను మదింపుదారులకు రూ. 867.62 కోట్లు విడుదలయ్యాయి. ఈ వారంలో, అంటే 2020 మే 17 నుండి 21 వరకు, మరో 1,22,764 ఆదాయపు పన్ను మదింపుదారులకు రూ. 2672.97 కోట్లు తిరిగి ఇవ్వబడ్డాయి. ట్రస్ట్లు, ఎంఎస్ఎంఇలు, యాజమాన్య హక్కులు, భాగస్వామ్యాలు మొదలైన 33,774 కార్పొరేట్ పన్ను మదింపుదారులకు రూ. 6714.34 విలువైన రిఫండ్స్ ఇచ్చివేశారు. అంటే 1,56,538 మదింపుదారులకు మొత్తం రూ .9387.31 కోట్లకు తిరిగి చెల్లించబడుతుంది.
ప్రధాన మంత్రి కార్యాలయం
భారతదేశ పూర్వ దౌత్య వేత్త శ్రీ అవసర బేవురియా కన్నుమూత పట్ల సంతాపాన్ని వ్యక్తం చేసిన ప్రధాన మంత్రి
భారతదేశ పూర్వ దౌత్య నిపుణుడు శ్రీ అవసర బేవురియా కన్నుమూత పట్ల ప్రధాన మంత్రి శ్రీ నరేంద్ర మోదీ తీవ్ర దు:ఖాన్ని వ్యక్తం చేశారు.
ప్రధాన మంత్రి కార్యాలయం ఒక ట్వీట్ లో -
‘‘శ్రీ అవసర బేవురియా ను దేశ ప్రజల కు ఆయన అందించిన ఘనమైన సేవ కు గాను స్మరించుకోవడం జరుగుతుంది. ఒడియా భాష ను మరియు సంస్కృతి ని ఎంతగానో సమర్థించే వ్యక్తి గా కూడాను ఆయన ఖ్యాతి ని గడించారు. ఆయన మరణించారని తెలిసి కలత చెందాను. ఆయన కుటుంబానికి మరియు ఆయన స్నేహితుల కు నా సంతాపాన్ని వ్యక్తం చేస్తున్నాను. ఓమ్ శాంతి : ప్రధాన మంత్రి’’ అని తెలిపింది.
(
|
ఆరోగ్య, కుటుంబ సంక్షేమ మంత్రిత్వ శాఖ
|
210.58 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 4 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 96,442
గత 24 గంటల్లో నమోదయిన కొత్త కేసులు 10,649
ప్రస్తుత రికవరీ రేటు 98.59%
వారపు పాజిటివిటీ రేటు 3.32%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 210.58 కోట్ల  డోసులను అధిగమించింది. 2,80,21,928 సెషన్ల ద్వారా ఇది సాధ్యమైంది.
12-14 ఏళ్ల వారికి కొవిడ్-19 టీకాల కార్యక్రమం 2022 మార్చి 16 నుంచి ప్రారంభమైంది. అప్పటి నుంచి ఇప్పటి వరకు 4 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను 2022 ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,04,13,715
|
|
రెండో డోసు
|
|
1,01,03,610
|
|
ముందు జాగ్రత్త డోసు
|
|
66,72,817
|
|
ఫ్రంట్లైన్ సిబ్బంది
|
|
మొదటి డోసు
|
|
1,84,33,941
|
|
రెండో డోసు
|
|
1,76,93,393
|
|
ముందు జాగ్రత్త డోసు
|
|
1,29,79,040
|
|
12-14 ఏళ్ల వారు
|
|
మొదటి డోసు
|
|
4,00,65,627
|
|
రెండో డోసు
|
|
2,97,32,609
|
|
15-18 ఏళ్ల వారు
|
|
మొదటి డోసు
|
|
6,15,86,402
|
|
రెండో డోసు
|
|
5,20,79,088
|
|
18-44 ఏళ్ల వారు
|
|
మొదటి డోసు
|
|
56,03,54,273
|
|
రెండో డోసు
|
|
51,22,16,123
|
|
ముందు జాగ్రత్త డోసు
|
|
5,34,34,395
|
|
45-59 ఏళ్ల వారు
|
|
మొదటి డోసు
|
|
20,38,59,319
|
|
రెండో డోసు
|
|
19,61,17,017
|
|
ముందు జాగ్రత్త డోసు
|
|
3,09,86,699
|
|
60 ఏళ్లు పైబడినవారు
|
|
మొదటి డోసు
|
|
12,75,52,876
|
|
రెండో డోసు
|
|
12,25,79,284
|
|
ముందు జాగ్రత్త డోసు
|
|
3,90,23,454
|
|
ముందు జాగ్రత్త డోసులు
|
|
14,30,96,405
|
|
మొత్తం డోసులు
|
|
2,10,58,83,682
దేశవ్యాప్త క్రియాశీల కేసుల సంఖ్య 96,442. మొత్తం పాజిటివ్ కేసుల్లో ఇది 0.22 శాతం.
భారతదేశ రికవరీ రేటు 98.59 శాతంగా ఉంది. గత 24 గంటల్లో 10,677 మంది రోగులు కోలుకున్నారు. దీంతో, కోలుకున్న రోగుల సంఖ్య  4,37,44,301 కి పెరిగింది.
గత 24 గంటల్లో 10,649 కొత్త కేసులు నమోదయ్యాయి.
గత 24 గంటల్లో మొత్తం 4,07,096 పరీక్షలు చేశారు. దేశవ్యాప్తంగా ఇప్పటివరకు 88.35 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 3.32 శాతంగా, రోజువారీ పాజిటివిటీ రేటు 2.62 శాతంగా నమోదయ్యాయి.
ప్రధాన మంత్రి కార్యాలయం
కశ్మీర్ కు చెందిన శతాబ్దాల పాతదైన ‘నమ్ దా’ కళ యొక్క పునరుజ్జీవనం గురించినవ్యాసాన్ని శేర్ చేసిన ప్రధాన మంత్రి
కశ్మీర్ కు చెందిన శతాబ్దాల పాతదైన ‘నమ్ దా’ కళ యొక్క పునరుజ్జీవనం గురించిన వ్యాసాన్ని ప్రధాన మంత్రి శ్రీ నరేంద్ర మోదీ శేర్ చేశారు.
ప్రధాన మంత్రి ఒక ట్వీట్ లో -
‘‘కశ్మీర్ లో శతాబ్దాల పాతదైనటువంటి ‘నమ్ దా’ కళ మరోమారు జవజీవాల ను పుంజుకొంటూ ఉండడం మరి అనేక సంవత్సరాల తరువాత ప్రపంచ దేశాల కు చేరువ అవుతూ ఉండడం చూసి సంతోషిస్తున్నాను. ఇది మన చేతివృత్తి కళాకారుల నైపుణ్యాల కు మరియు ఆటుపోటుల కు తట్టుకొని నిలచే తత్త్వానికి ఒక ప్రమాణం గా ఉంది. ఈ పునరుజ్జీవనం మన సమృద్ధమైనటువంటి వారసత్వం పరం గా ఒక శుభ సమాచారం.’’ అని పేర్కొన్నారు.
ప్రధాన మంత్రి కార్యాలయం
‘పీపీసీ’పై చిత్రం గీసిన 9వ తరగతి బాలిక ఇషితకు ప్రధానమంత్రి ప్రశంసలు
‘పరీక్ష పే చర్చ-2023’  కార్యక్రమంపై అంబాలా కంటోన్మెంట్లోని కేంద్రీయ విద్యాలయలో 9వ తరగతి చదువుతున్న బాలిక ఇషిత గీసిన చిత్రాన్ని ప్రధానమంత్రి శ్రీ నరేంద్ర మోదీ ప్రశంసించారు.
ఈ చిత్రంపై కె.వి.సంఘటన్ ట్వీట్కు స్పందనగా పంపిన సందేశంలో:
“శభాష్! పరీక్షల వేళ విద్యార్థుల రోజువారీ కసరత్తు చిత్రాల రూపంలో అద్భుతంగా చిత్రించబడింది” అని ప్రధానమంత్రి పేర్కొన్నారు.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
టెలికాం పెన్షనర్ల సౌలభ్యం ఫెసిలిటేషన్ శిబిరాలను నిర్వహిస్తున్న డాట్
లైఫ్ సర్టిఫికేట్ సమర్పించడం, కేవైపి ఫారమ్ను అప్డేట్ చేయడంలో టెలికాం పెన్షనర్లకు కలిగే అసౌకర్యాన్ని దృష్టిలో ఉంచుకుని న్యూఢిల్లీ లోని టెలికమ్యూనికేషన్స్ శాఖ ప్రిన్సిపల్ కంట్రోలర్ ఆఫ్ కమ్యూనికేషన్ అకౌంట్స్, పెన్షనర్ల సౌలభ్యం కోసం వివిధ ప్రదేశాలలో ఎంటిఎన్ఎల్ ప్రాంగణంలో టెలికాం పెన్షనర్ ఫెసిలిటేషన్ క్యాంపులను నిర్వహిస్తోంది.
పింఛనుదారులు ఈ శిబిరాలకు హాజరు కావాలని, కేవైపి నవీకరణ కోసం, లైఫ్ సర్టిఫికేట్ స్పాట్ వెరిఫికేషన్ కోసం సంబంధిత పత్రాలతో పాటు వారి సౌలభ్యం ప్రకారం సౌకర్యాలను పొందాలని అభ్యర్థించారు.
పెన్షనర్ ఫెసిలిటేషన్ క్యాంపు షెడ్యూల్ :
|
|
క్రమ సంఖ్య
|
|
ప్రదేశం
|
|
ప్రతిపాదిత తేదీ
|
|
1
|
|
C-10, Yamuna Vihar, Main Exchange Bldg.
|
|
11-01-2023
|
|
2
|
|
Laxmi Nagar Telephone Exchange Bldg. Delhi
|
|
13-01-2023
|
|
3
|
|
Nehru Place Telephone Exchange Bldg.
|
|
16-01-2023
|
|
4
|
|
Okhla Telephone Exchange Bldg.
|
|
18-01-2023
|
|
5
|
|
Exchange Bldg. Mehrauli
|
|
20-01-2023
|
|
6
|
|
Exchange Bldg. Mahipalpur
|
|
23-01-2023
|
|
7
|
|
Sector-12, Gurugram
|
|
25-01-2023
|
|
8
|
|
Thana Road Najafgarh
|
|
27-01-2023
|
|
9
|
|
Dwarka Sector-6
|
|
30-01-2023
|
|
10
|
|
Delhi Cantt. Tel Exchange
|
|
01-02-2023
|
|
11
|
|
MTNL Bldg. Sector-3, Rohini
|
|
03-02-2023
|
|
12
|
|
Badli Exchange Bldg.
|
|
06-02-2023
|
|
13
|
|
CSC Narela Exchange
|
|
08-02-2023
|
|
14
|
|
S/H Mukherjee Nagar Exchange
|
|
10-02-2023
సాంఘిక న్యాయం, మరియు సాధికారత మంత్రిత్వ శాఖ
ఇతర వెనుకబడిన తరగతుల ఉప వర్గీకరణ అంశాన్ని పరిశీలించేందుకు ఏర్పాటైన కమిషన్ పదవీకాలాన్ని పొడిగించేందుకు ఆమోదం తెలిపిన మంత్రివర్గం
ఇతర వెనుకబడిన తరగతుల ఉప వర్గీకరణ అంశాన్ని పరిశీలించేందుకు ఏర్పాటైన కమిషన్ పదవీకాలాన్ని పన్నెండు వారాల పాటు అంటే, 2018 ఏప్రిల్ 2వ తేదీ వరకు, పొడిగించేందుకు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది. వివిధ సంబంధిత వర్గాలతో కమిషన్ సంప్రదింపులను జరిపిన అనంతరం ఇతర వెనుకబడిన తరగతుల ఉప వర్గీకరణ అంశంపై ఒక సమగ్రమైన నివేదికను సమర్పించేందుకు ఈ పొడిగింపు వీలు కల్పిస్తుంది.
రాష్ట్రపతి ఆమోదం తీసుకొని 2017 అక్టోబర్ 2వ తేదీ న రాజ్యాంగ 340 అధికరణంలో భాగంగా ఈ కమిషన్ ను ఏర్పాటు చేయడం జరిగింది. చైర్ పర్సన్ పదవీబాధ్యతలు స్వీకరించిన నాటి నుండి పన్నెండు వారాల లోపల కమిషన్ తన నివేదికను సమర్పించాలని స్పష్టంగా నిర్ణయించడమైంది.
ఒక విస్తృతమైనటువంటి నివేదికను సిద్ధం చేయడం కోసం విశాలమైన సమాచార రాశిని పరిశీలించవలసివున్న కారణంగాను, అందుకు సమయం పడుతుందన్న కారణంగాను కమిషన్ తన పదవీకాలాన్ని పన్నెండు వారాల పాటు పొడిగించవలసిందని అభ్యర్థించింది.
పూర్వరంగం:
జస్టిస్  శ్రీమతి రోహిణి నాయకత్వం వహిస్తున్న కమిషన్ 2017 అక్టోబర్ 11 వ తేదీ నాడు పనిచేయడం మొదలుపెట్టింది. అప్పటి నుండి ఇతర వెనుకబడిన తరగతుల వారికి  రిజర్వేషన్ ను కలిగివున్న అన్ని రాష్ట్రాలు/యుటి ల తోను, రాష్ట్ర వెనుకబడిన తరగతుల కమిషన్ ల తోను ఈ కమిషన్ సమావేశమైంది. ఇతర వెనుకబడిన తరగతుల వారికి చెందిన కేంద్ర జాబితాలో చేర్చిన కులాలు సముదాయాల లో రిజర్వేషన్ తాలూకు ప్రయోజనాల పంపకంలో అసమానత ఏమైనా జరిగిందేమో నిర్ధరించే దృష్టితో గత మూడు సంవత్సరాల కాలంలో ఉన్నత విద్య కోర్సుల లోకి ఒబిసి ల ప్రవేశాలకు సంబంధించిన సమాచారాన్ని ఇవ్వవలసిందిగా 197 ఉన్నత విద్య సంస్థలను కమిషన్ కోరింది; అలాగే, గడచిన మూడేళ్ల లో ప్రభుత్వ విభాగాలు, ప్రభుత్వ రంగ బ్యాంకులు మరియు ఆర్థిక సంస్థలతో పాటు సిపిఎస్ ఇ లలో ప్రభుత్వ ఉద్యోగాలలో ఒబిసి వ్యక్తుల నియామకాలకు సంబంధించిన సమాచారాన్ని కూడా కమిషన్ కోరింది.
ప్రధాన మంత్రి కార్యాలయం
సిఆర్ పిఎఫ్ 82వ స్థాపన దినం నాడు సిఆర్ పిఎఫ్ సిబ్బంది కి అభినందనలు తెలిపిన ప్రధాన మంత్రి
ప్రధాన మంత్రి శ్రీ నరేంద్ర మోదీ సిఆర్ పిఎఫ్ సిబ్బంది కి 82 వ స్థాపన దినం సందర్భం లో అభినందనలను వ్యక్తం చేశారు.
‘‘సిఆర్ పిఎఫ్ 82వ స్థాపన దినం సందర్భం లో ఈ యొక్క అసాధారణమైన దళం @crpfindia ఉద్యోగులందరికి ఇవే అభినందనలు. మన దేశాన్ని సురక్షితం గా ఉంచడం లో సిఆర్ పిఎఫ్ అగ్రగణ్య గా ఉంది. ఈ బలగం యొక్క సాహసం మరియు ఈ బలగం యొక్క వృత్తినిపుణత సర్వత్రా ప్రశంసాయోగ్యాలు గా నిలుస్తున్నాయి.
రాబోయే కాలాల్లో మరిన్ని కీర్తి శిఖరాల ను సిఆర్ పిఎఫ్ అధిరోహించుగాక’’ అని ఒక ట్వీట్ లో ప్రధాన మంత్రి పేర్కొన్నారు.
(
హోం మంత్రిత్వ శాఖ
ఈ ప్రతిపాదన జమ్ము & కశ్మీర్ పునర్ వ్యవస్థీకరణ చట్టం, 2019 లోని సెక్షన్ 3 యొక్క నిబంధనల ను అమలు పరచడం లో తలెత్తిన ఇబ్బంది ని సమాప్తం చేయడం కోసం భారత రాష్ట్రపతి జారీ చేసిన ఉత్తరువు కు ఎక్స్-పోస్ట్ ఫ్యాక్టో ఆమోదాన్ని తెలిపిన మంత్రిమండలి
భారత ప్రభుత్వ  నియమాలు, 1961 కి చెందిన నియమం- 12 లో భాగం గా జమ్ము & కశ్మీర్ పునర్ వ్యవస్థీకరణ చట్టం, 2019 లోని సెక్షన్ 3 యొక్క నిబంధనల ను అమలు పరచడం లో తలెత్తిన ఇబ్బంది ని సమాప్తం చేయడం కోసం భారత రాష్ట్రపతి జమ్ము & కశ్మీర్ పునర్ వ్యవస్థీకరణ చట్టం, 2019 లోని సెక్షన్ 103 ప్రకారం జారీ చేసిన ఉత్తరువు కు ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఎక్స్-పోస్ట్ ఫ్యాక్టో ఆమోదాన్ని తెలిపింది.
నోటిఫికేశన్ ను జారీ చేయడం వల్ల జమ్ము మరియు కశ్మీర్ కేంద్ర పాలిత ప్రాంతం లో మరియు లద్దాఖ్ కేంద్ర పాలిత ప్రాంతం లో కొన్ని చట్టాల అమలు లో నిబంధనల ను వర్తింపచేసే సందర్భం లో ఇబ్బందులు సమాప్తమవుతాయి.
(
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
జీ20 అవినీతి నిరోధక వర్కింగ్ గ్రూప్ రెండో సమావేశం ముగింపు, మే 25-27, రిషికేశ్ , ఉత్తరాఖండ్
మే 25న కేంద్ర రక్షణ & పర్యాటక శాఖ సహాయ మంత్రి శ్రీ అజయ్ భట్ ప్రారంభించిన జీ20 అవినీతి నిరోధక వర్కింగ్ గ్రూప్ రెండో సమావేశం ఈరోజు రిషికేశ్ లో ముగిసింది.
ఈ సమావేశానికి 20 సభ్య దేశాలు, 10 ఆహ్వానిత దేశాలు మరియు యుఎన్ఓడిసి,ఓఈసిడి,ఈజీమోన్ట్ గ్రూప్, ఇంటర్పోల్ మరియు ఐఎంఎఫ్లతో సహా 9 అంతర్జాతీయ సంస్థల నుండి 90 మంది ప్రతినిధులు విస్తృతంగా పాల్గొన్నారు. దీనికి డిఓపిటి & చైర్, జీ20 ఎసిడబ్ల్యుజి అడిషనల్ సెక్రటరీ శ్రీ రాహుల్ సింగ్ అధ్యక్షత వహించారు. ఇటలీలోని జి20 ఎసిడబ్ల్యుజి కో-ఛైర్ అయిన మిస్టర్ జియోవన్నీ టార్టాగ్లియా పోల్సిని, టాస్క్ ఫోర్స్ హెడ్ మరియు ఇటలీ విదేశీ వ్యవహారాల మంత్రిత్వ శాఖ మరియు అంతర్జాతీయ సహకారం మిస్టర్ ఫాబ్రిజియో మార్సెల్లి, మినిస్టర్ ప్లీనిపోటెన్షియరీ సహ అధ్యక్షత వహించారు.
గత మూడు రోజులుగా ఆస్తుల స్వాధీనం, పరారీలో ఉన్న ఆర్థిక నేరస్థులు, సమాచార భాగస్వామ్యం కోసం అధికారిక మరియు అనధికారిక సహకార మార్గాలు, అవినీతిని ఎదుర్కోవడానికి సంస్థాగత ఫ్రేమ్వర్క్లు మరియు పరస్పర న్యాయ సహాయం మొదలైన వాటికి సంబంధించిన అనేక కీలక అంశాలపై కీలకమైన మరియు ఉత్పాదక చర్చలు జరిగాయి.'అవినీతిని నిరోధించడానికి మరియు ఎదుర్కోవడానికి బాధ్యత వహించే ప్రభుత్వ సంస్థలు మరియు అధికారాల సమగ్రతను మరియు ప్రభావాన్ని ప్రోత్సహించడం'పై మూడు ఉన్నత స్థాయి సూత్రాలపై ప్రతినిధులు అంగీకరించారు; అవి ‘అవినీతిని ఎదుర్కోవడానికి చట్ట అమలుకు సంబంధించిన అంతర్జాతీయ సహకారం మరియు 'సమాచార భాగస్వామ్యాన్ని బలోపేతం చేయడం’ మరియు ‘అవినీతికి సంబంధించిన ఆస్తుల రికవరీ మెకానిజమ్లను బలోపేతం చేయడం’ మొదలైనవి.
ఏసిడబ్ల్యూజి మొదటి రోజు 'జెండర్ మరియు అవినీతి'పై ఒక ప్రత్యేకమైన సైడ్ ఈవెంట్ జరిగింది. గౌరవనీయులైన విదేశీ వ్యవహారాలు మరియు సాంస్కృతిక శాఖ మంత్రి శ్రీమతి. మీనాక్షి లేఖి ఇందులో కీలకోపన్యాసం చేశారు. ఈ కార్యక్రమంలో జాతీయ మరియు అంతర్జాతీయ నిపుణులు మరియు అభ్యాసకులు అవినీతికి సంబంధించిన లింగపరమైన అంశాలు, అవినీతి నిరోధక కార్యక్రమాలతో మహిళా సాధికారత అంతర్గతంగా ముడిపడి ఉన్న మార్గాలు మరియు లింగ సున్నిత పాలన మరియు విధాన రూపకల్పన యొక్క ఆవశ్యకతపై చర్చించారు.
ప్రతినిధులు రిషికేశ్లో ఉన్న సమయంలో భారతదేశ గొప్ప సంస్కృతి, వారసత్వం మరియు వంటకాల రుచిని ఆస్వాదించారు. ఆగస్టు 9 నుండి 11 వరకు కోల్కతాలో జరిగే మూడవ ఏసిడబ్ల్యూజీ సమావేశానికి మళ్లీ ప్రతినిధులకు ఆతిథ్యం ఇవ్వడానికి భారతదేశం ఆసక్తిగా ఎదురుచూస్తోంది. అవినీతికి వ్యతిరేకంగా అంతర్జాతీయ పోరాటాన్ని ఉధృతం చేసే జీ20 ఎజెండాకు మరింత ఊతమిచ్చేందుకు భారతదేశం తొలిసారిగా వ్యక్తిగతంగా అవినీతి నిరోధక మంత్రుల సమావేశాన్ని కూడా నిర్వహించనుంది.
సమాచార, ప్రసార మంత్రిత్వ శాఖ
ఐఎఫ్ఫ్ఐ 52వ ఎడిషన్కు ఇండియన్ పనోరమా దరఖాస్తులను ఆహ్వానిస్తోంది.
52 వ ఇంటర్నేషనల్ ఫిల్మ్ ఫెస్టివల్ ఆఫ్ ఇండియా  2021 లో ఇండియన్ పనోరమా కోసం దరఖాస్తులను ఆహ్వానించింది. ఇంటర్నేషనల్ ఫిల్మ్ ఫెస్టివల్ ఆఫ్ ఇండియా లో ఇండియన్ పనోరమా ఒక ప్రధాన భాగం. ఈ విభాగం కింద సమకాలీన భారతీయ చిత్రాలలో ఉత్తమమైనవి ఎంపిక చేయబడతాయి. ఐఎఫ్ఎఫ్ఐ 52వ ఎడిషన్ 2021 నవంబర్ 20 నుండి 28 వరకు గోవాలో జరుగుతుంది.
ఆన్లైన్లో దరఖాస్తులను సమర్పించడానికి చివరి తేదీ ఆగస్టు 12, 2021. ఆన్లైన్ సమర్పించిన దరఖాస్తు హార్డ్ కాపీతో పాటు ఇతర అవసరమైన పత్రాలను స్వీకరించడానికి చివరి తేదీ ఆగస్టు 23, 2021. ఇండియన్ పనోరమా-2021 కేటగిరి కింద ఎంట్రీలను పంపడంలో మార్గదర్శకాలను తప్పనిసరిగా అనుసరించాలి. సిబిఎఫ్సి యొక్క తేదీ లేదా సమర్పించిన చిత్రం యొక్క విడుదల కార్యక్రమానికి ముందు చివరి 12 నెలల్లో ఉండాలి. అనగా 2020 ఆగస్టు 1 నుండి 2021 జూలై 31 వరకు ఉండాలి. సిబిఎఫ్సి ధృవీకరించని మరియు ఈ వ్యవధిలో నిర్మించిన చిత్రాలను కూడా సమర్పించవచ్చు. అన్ని సినిమాలు తప్పనిసరిగా ఇంగ్లీష్ ఉపశీర్షికలను కలిగి ఉండాలి.
భారతీయ చిత్రాల ద్వారా భారతదేశ గొప్ప సంస్కృతి మరియు వారసత్వాన్ని ప్రోత్సహించడానికి 1978లో అంతర్జాతీయ చలన చిత్రోత్సవంలో భాగంగా భారతీయ పనోరమాను ప్రవేశపెట్టారు. అప్పటి నుండి భారతీయ పనోరమా ఆ సంవత్సర ఉత్తమ భారతీయ చిత్రాలను ప్రదర్శించడానికి పూర్తిగా అంకితం చేయబడింది.
భారత ప్రభుత్వ సమాచార, ప్రసార మంత్రిత్వ శాఖ డైరెక్టరేట్ ఆఫ్ ఫిల్మ్ ఫెస్టివల్స్ నిర్వహించిన ఇండియన్ పనోరమా యొక్క లక్ష్యం సినిమా, థిమాటిక్, చలనచిత్ర మరియు నాన్-ఫీచర్ ఫిల్మ్లను ఎంపిక చేయడం. నాన్ ఆర్ట్ ద్వారా ఫిల్మ్ ఆర్ట్ ప్రమోషన్ కోసం భారతదేశం మరియు విదేశాలలో అంతర్జాతీయ చలన చిత్రోత్సవాలలో ఈ చిత్రాలు ప్రదర్శించబడతాయి. తద్వారా ద్వైపాక్షిక సాంస్కృతిక మార్పిడి మరియు సాంస్కృతిక మార్పిడికి దోహదపడతాయి. భారతదేశంలో ప్రత్యేక భారతీయ పనోరమా ఉత్సవాల క్రింద జరిగిన భారతీయ చలన చిత్ర ప్రదర్శనలు నిర్వహించబడతాయి.
ప్రధాన మంత్రి కార్యాలయం
రాష్ట్రాలహోం మంత్రులచింతన్ శిబిర్ లో అక్టోబర్28వతేదీ నపాలుపంచుకోనున్న ప్రధాన మంత్రి
రాష్ట్రాల హోం మంత్రుల చింతన్ శిబిర్ ను ఉద్దేశించి ప్రధాన మంత్రి శ్రీ నరేంద్ర మోదీ 2022 అక్టోబర్ 28వ తేదీ న ఉదయం దాదాపు గా పదిన్నర గంటల కు వీడియో కాన్ఫరెన్సింగ్ ద్వారా ప్రసంగించనున్నారు. ఈ చింతన్ శిబిరాన్ని 2022 అక్టోబర్ 27వ, 28వ తేదీల లో హరియాణా లోని సూరజ్ కుండ్ లో ఏర్పాటు చేయడం జరుగుతోంది. ఈ చింతన్ శిబిరం లో వివిధ రాష్ట్రాల హోం శాఖ కార్యదర్శులు మరియు పోలీసు డైరెక్టర్ జనరల్స్  మరియు కేంద్ర సాయుధ పోలీసు దళాలు  మరియు కేంద్ర పోలీసు సంస్థ  ల డైరెక్టర్ జనరల్స్ కూడా పాల్గొంటారు.
ఈ హోం మంత్రుల చింతన్ శిబిరం అనేది స్వాతంత్య్ర దినం సందర్భం లో ప్రధాన మంత్రి ప్రకటించిన పంచ్ ప్రణ్ కు అనుగుణం గా అంతర్గత భద్రత కు సంబంధించిన అంశాల పై విధాన రూపకల్పన పై జాతీయ దృక్పథాన్ని అందించడానికి జరుగుతున్న ఒక ప్రయాస గా ఉంది. సహకారాత్మక సమాఖ్య భావన కు తగినట్లుగా ఈ శిబిరం కేంద్రం, రాష్ట్రాల స్థాయి లో వివిధ స్టేక్ హోల్డర్స్ మధ్య ప్రణాళిక, ఇంకా సమన్వయం లో అధిక అవగాహన కు బాట ను పరచనుంది.
పోలీసు బలగాల ఆధునికీకరణ, సైబర్ అపరాధాల ను అరికట్టడం, అపరాధిక న్యాయ వ్యవస్థ లో పెరుగుతున్న ఐటి ఉపయోగం, భూ సరిహద్దు నిర్వహణ. తీరప్రాంతాల భద్రత, మహిళల భద్రత, మాదక పదార్థాల అమ్మకం, రవాణా లేదా చట్టవ్యతిరేకమైన మాదకద్రవ్యాల దిగుమతి ల వంటి అంశాల పై ఈ శిబిరం లో చర్చించడం జరుగుతుంది,
ప్రధాన మంత్రి కార్యాలయం
డీపీఐఐటీ కార్యదర్శి డా.గురుప్రసాద్ మొహాపాత్ర మరణం పట్ల ప్రధాని సంతాపం
డీపీఐఐటీ కార్యదర్శి డా.గురుప్రసాద్ మొహాపాత్ర మరణించడం పట్ల ప్రధాని శ్రీ నరేంద్ర మోదీ సంతాపం వ్యక్తం చేశారు.
తన సంతాపాన్ని ప్రకటిస్తూ ప్రధాని ట్వీట్ చేశారు. "డీపీఐఐటీ కార్యదర్శి డా.గురుప్రసాద్ మొహాపాత్ర మరణించడం నన్ను బాధించింది. గుజరాత్లో, కేంద్ర ప్రభుత్వంలో ఆయనతో కలిసి నేను పనిచేశాను. పరిపాలన అంశాలపై ఆయనకు చక్కటి అవగాహన ఉంది. ఉత్సాహవంతమైన విభిన్న ఆలోచనలకు ఆయన ప్రసిద్ధి. డా.మొహాపాత్ర కుటుంబానికి, స్నేహితులకు నా సంతాపం తెలుపుతున్నాను. ఓం శాంతిః" అని తన ట్వీట్లో ప్రధాని పేర్కొన్నారు.
ప్రధాన మంత్రి కార్యాలయం
జన్మాష్టమి నాడు ప్రజల కు శుభాకాంక్షలు తెలిపిన ప్రధాన మంత్రి
మంగళప్రదమైనటువంటి జన్మాష్టమి సందర్భం లో ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు.
‘‘మంగళప్రదమైనటువంటి జన్మాష్టమి సందర్భం లో మీ అందరికీ ఇవే శుభాకాంక్షలు. జయ్ శ్రీకృష్ణ’’ అని ప్రధాన మంత్రి ఒక ట్వీట్ లో పేర్కొన్నారు.